Andrásfa Község Önkormányzata Képviselő-testülete
 7/2015. (IV.15.) önkormányzati rendelete 
az avar és kerti hulladék égetéséről

Andrásfa Község Önkormányzata Képviselő-testülete az Alaptörvény 32. cikk (2) bekezdésében meghatározott feladatkörében eljárva, valamint a környezet védelmének általános szabályairól szóló 1995. évi LIII. Törvény 48. § (4) bekezdésének b) pontjában kapott felhatalmazás alapján és eljárva – a környezet védelmének általános szabályairól szóló 1995. évi LIII. törvény 48. § (3) bekezdésében előírt eljárás lefolytatását követően – a következőket rendeli el:

1. §
A rendelet hatálya Andrásfa Község közigazgatási területére terjed ki.

2.§
A rendelet alkalmazása szempontjából avar és kerti hulladék: a kert használata során keletkező és további hasznosításra nem kerülő növényi maradvány (fű, falomb, kaszálék, nyesedék, gyökérmaradvány, szár, levél, és egyéb növényi maradványok).

3.§
(1) A kerti hulladékot elsősorban hasznosítani, komposztálni kell.
(2)  A kerti hulladék az (1) bekezdésben foglaltaktól eltérően indokolt esetben e rendeletben foglaltak szerinti égetéssel semmisíthető meg.
(3) Nem égethető nedves, égetéskor nagy füsttel járó kerti hulladék. 

4.§

 (1) A saját ingatlanon keletkező avar és kerti hulladék égetése keddi – csütörtöki – szombati napokon 10,00 órától - 18,00 óráig, végezhető, kivéve ünnepnapokon.
  (2) Az (1) bekezdésben megjelölt időszakban nem végezhető égetés, amennyiben azt a hatóságok tűzvédelmi okok miatt tiltják.

5.§

E rendelet a kihirdetését követő napon lép hatályba.

Andrásfa, 2015. április 14.


Korán Tibor                                                         Kardos Andrea
polgármester                                                          jegyző


Kihirdetve:
Andrásfa, 2015. április 15.

                                                                            Kardos Andrea
                                                                                  jegyző

Egységes szerkezetbe a 9/2017. (VII.15.) önkormányzati rendelettel.
